kardosdrur/scandi-wiki huggingface dataset:
Tempererede Nåleskove

Tempereret nåleskov er et biom der forekommer i de tempererede klimaebælter hvor der er varme somre, kølige vintre og tilstrækkeligt nedbør. De bedst kendte eksempler på tempereret nåleskov er de tempererede regnskove i det vestlige USA og Canada og bjergskovene i Sydeuropa.

Et af de vigtige kendetegn ved tempereret nåleskov (og tempereret regnskov) er frodigheden i skovbunden kendetegnet ved en kraftig vækst af mosser, bregner,buske og også en lang række urter – i nogle tilfælde, f.eks. på New Zealand, forekommer endog træbregner. Nordlige nåleskove er også rige på mosser, mens bregner forekommer langt mindre. Også vegetationen af urter og buske er mere sparsom i de nordlige nåleskove. Tempereret nåleskov kan have et varierende islæt af løvtræer og der er en glidende overgang til biomet tempereret løvfældende skov.

De tempererede nåleskove i det vestligste USA og Canada har den højeste biomasse pr. areal af noget økosystem på landjorden og disse skove er berømte for træer af gigantiske dimensioner. Mammuttræ fra Sierra Nevada i USA er verdens største træ og Redwood, ligeledes fra USA, er verdens højeste træ. Douglasgran, Kæmpe-Thuja og Sitka-Gran er træer der er velkendte også fra Danmark, hvor de er indført, men som i deres hjemegen i det vestligeste USA og Canada bliver op mod 90 m høje med flere meter tykke stammer. Også i de tempererede nåleskove på den sydlige halvkugle findes nåletræer af meget store dimensioner, bl.a. forskellige arter af Agathis.

Regioner 
Tempereret nåleskov er et af de mindre biomer der kun forekommer i få regioner på verdensplan:
 det vestligste USA (inkl. Sierra Nevada) og Canada
 ganske små lommer i nordvest-Eruopa, bl.a. Irland og Wales samt lidt større områder langs den norske Atlanterhavskyst så langt nordpå som Trondheim
 Europæisk-mediterrane, blandede bjergskove
 Tempererede skove i Kaukasus, Anatolien og Elbrus
 Bjergskove i Altaiområdet
 Nåleskove på Hengduan Shan (Japan)
 Tempererede regnskove i Valdivia og på Juan Fernandez øerne
 Tempererede regnskove på New Zealand og Tasmanien

Mange forskellige nåletræer 
Selvom Tempererede nåleskove er et mindre biom målt i areal er det kendetegnet ved et meget stort antal forskellige slægter af nåletræer. Der findes ca. 70 slægter af nåletræer og op mod 25 forskellige er repræsenteret i dette biom! Til sammenligning har biomet Taiga der dækker enorme arealer kun ca. 7 slægter repræsenteret.

Se også 
 Nåleskov
 Taiga
 Tempereret regnskov
 Tropisk og subtropisk nåleskov

Kilder 

Skovtyper
Biomer
Nørregade

Nørregade er meget anvendt dansk vejnavn og referer bl.a. til følgende:

 Nørregade (København)
 Nørregade (Aarhus)
 Nørregade (Aalborg)
 Nørregade (Hadsund)
 Nørregade (Nyborg)
 Nørregade (Odense)
 Nørregade (Flensborg)
Volkseigener Betrieb

Volkseigener Betrieb, ("folkeejet virksomhed", forkortet VEB) var i Østtyskland betegnelsen for statsejede virksomheder – enten virksomheder, som under den sovjetiske okkupation efter 2. verdenskrig overgik til statens ejendom, eller virksomheder, der i anden sammenhæng blev nationaliseret.

Treuhandanstalt blev i forbindelse med Tysklands genforening oprettet med det formål at privatisere eller nedlægge disse statslige virksomheder. Der var ved genforeningen cirka 8000 folkeejede virksomheder og kombinater (koncernlignende grupper af VEB'er) med tilsammen over fire millioner ansatte.

Folkeejede virksomheder i Østtyskland 
Mange af de væsentligste virksomheder i Østtyskland var VEB'er: 

 VEB Automobilwerk Eisenach
 VEB Barkas-Werke Karl-Marx-Stadt
 VEB Bergmann-Borsig, Berlin
 VEB Carl Zeiss Jena
 VEB Chemiekombinat Bitterfeld, Bitterfeld (CKB)
 VEB Chemische Werke Buna
 VEB DEFA Kopierwerke Berlin
 VEB Deutsche Schallplatten (med mærkerne Amiga, Litera, Eterna)
 VEB Filmfabrik Wolfen (ORWO) (tidligere Agfa)
 VEB Horch Automobilwerk Zwickau
 VEB Kombinat Berliner Verkehrsbetriebe
 VEB Kraftfahrzeugwerk Horch Zwickau
 VEB Meissen Porzellan
 VEB RFT Nachrichtenelektronik Leipzig
 VEB Neptunwerft Rostock (Neptunvarvet)
 VEB Persil-Werk Genthin (senare Spee, i dag igen Henkel)
 VEB Piko Sonneberg
 VEB Sachsenring Automobilwerke Zwickau
 VEB Sachsenring Kraftfahrzeug- und Motorenwerk Zwickau 
 VEB Zetti Schokoladen und Zuckerwaren Zeitz
 VEB Mikroelektronik "Karl Marx" Erfurt
 VEB Kombinat Robotron
 VEB Schilderwerk Beutha

Tysklands historie
DDR
Body Language Live

Body Language Live er dvd-udgivelsen af Kylie Minogues koncert Money Can't Buy. Minogue fremfører sange fra hendes album Body Language sammen med nogle af hendes største hits. Dvd'en indeholder desuden videoer til "Slow", "Red Blooded Woman" og "Chocolate", en kort dokumentarfilm samt en samling med to pauseskærme, fire baggrundsskærmbilleder og et link til en hjemmeside.

Sporliste 
 "Still Standing"
 "Red Blooded Woman"
 "On a Night Like This"
 "Je t'aime"/"Breathe"
 "After Dark"
 "Chocolate"
 "Can't Get You Out of My Head"
 "Slow"
 "Obsession"
 "In Your Eyes"
 "Secret (Take You Home)"
 "Spinning Around"
 "Love at First Sight"

Eksterne henvisninger 
Body Language Live på Allmusic

Kylie Minogue-musikvideoer og DVD
Brežice Vandtårn

Brežice Vandtårn er et tidligere vandtårn beliggende i Brežice, Slovenien opført i 1914 i forbindelse med opførelsen af byens kloaksystem og elektrificering. Tårnet blev taget ud af drift, da det nye vandhus blev bygget under Šentvid Bakke over byen. Det er 46 meter højt og er byens mest fremstående bygning. I dag huser tårnet en pub.

Bygninger, konstruktioner og anlæg i Slovenien
Vandtårne
Vegard Heggem

Vegard Heggem (født 13. juli 1975 i Trondheim, Norge) er en tidligere norsk fodboldspiller, der som højre back/kant på Norges landshold deltog ved VM i 1998 i Frankrig og EM i 2000 i Holland og Belgien. I alt nåede han at spille 20 kampe og score ét mål for landsholdet.

På klubplan startede Heggem sin karriere i hjemlandet hos Rosenborg BK. Her spillede han næsten 100 ligakampe og var med til at vinde tre norske mesterskaber. I 1998 skiftede han til Liverpool i England, hvor han, dog primært som reservespiller, var tilknyttet de følgende fem sæsoner, inden han stoppede karrieren i 2003. Han var en del af det Liverpool-hold der i 2001 vandt hele fem trofæer, blandt andet FA Cuppen, UEFA Cuppen og UEFA Super Cuppen.

Referencer 

Fodboldspillere fra Norge
Fodboldspillere fra Rosenborg BK
Fodboldspillere fra Liverpool F.C.
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Erik Hoftun

Erik Hoftun (født 3. marts 1969 i Kyrksæterøra, Norge) er en tidligere norsk fodboldspiller, der som midterforsvarer på Norges landshold deltog ved VM i 1998 i Frankrig. I alt nåede han at spille 30 kampe for landsholdet.

På klubplan spillede Hoftun hele karrieren i hjemlandet, primært hos Rosenborg BK. Her var han tilknyttet i tolv sæsoner, og var med til at vinde ikke mindre end elleve norske mesterskaber. Han repræsenterede før sin tid i Rosenborg Molde FK og sluttede sin karriere hos Bodø/Glimt.

Referencer 

Fodboldspillere fra Norge
Fodboldspillere fra Molde FK
Fodboldspillere fra Rosenborg BK
Fodboldspillere fra FK Bodø/Glimt
Deltagere ved verdensmesterskabet i fodbold 1998
Svampen

Svampen er et vandtårn i bydelen Norr i Örebro. Svampen blev tegnet af arkitekten Sune Lindström. Vandtårnet er 58 meter højt og har kapacitet til 9.000 m3. Det indviedes i maj 1958 og erstattede da Søndre og Nørre Vandtårn.

Oppe i tårnet er en vandudstilling (Aqua Nova) samt café- og konferencefaciliteter. På terrassens vestre kant findes også en model af planeten Neptun, som udgør endepunktet i den 2,5 km lange model Solsystemet i Örebroformat. Svampen har cirka 100.000 besøgere per år. 

En kopi af Svampen (men 33 procent større) findes i Saudiarabiens hovedstad Riyadh. Kopien byggedes efter ønske fra den daværende prins Faisal bin Abdul Aziz.

Svampen blev listet som bygningsminde i 2005.

På Verdens Diabetes Dag den 14. november 2007 belystes Svampen med blåt lys som stod for kampen mod folkesygdommen diabetes.

I 2008 blev Svampen udset til et af Sveriges syv underværker i beton af tidskriftet Betongs læsere.

Eksterne henvisninger 
Vattentornet Svampen – Örebro kommun
Om Svampen på Länsstyrelsens webbplats

Referencer 

Vandtårne i Sverige
Örebro
Bygninger, konstruktioner og anlæg i Örebro län
Antonio Roma

Antonio Roma (født 13. juli 1932 i Buenos Aires, Argentina, død 20. februar 2013 i Buenos Aires) var en argentinsk fodboldspiller, der som målmand på Argentinas landshold deltog ved to VM-slutrunder (1962 og 1966). I alt nåede han at spille 42 kampe for landsholdet.

Roma spillede på klubplan i hjemlandet hos Ferro Carril Oeste og Boca Juniors. Længst tid tilbragte han hos Boca, hvor han var tilknyttet i 12 sæsoner, og var med til at vinde fem argentinske mesterskaber.

Referencer

Eksterne henvisninger 

 

Fodboldspillere fra Argentina
Fodboldspillere fra Boca Juniors
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
José Ramos Delgado

José Manuel Ramos Delgado (25. august 1935 – 3. december 2010) var en argentinsk fodboldspiller og -træner, der som forsvarer på Argentinas landshold deltog ved to VM-slutrunder (1958 og 1962). I alt nåede han at spille 25 kampe for landsholdet.

Ramos Delgado spillede på klubplan primært i hjemlandt hos River Plate og i Brasilien hos Santos FC. Han havde også ophold i blandt andet Lanús og Banfield.

Efter sit karrierestop var Ramos Delgado desuden træner, og stod blandt andet i spidsen for Gimnasia de La Plata, Estudiantes de La Plata, All Boys og Quilmes

Referencer

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Club Atlético Lanús
Fodboldspillere fra Club Atlético River Plate
Fodboldspillere fra Club Atlético Banfield
Fodboldspillere fra Santos FC
Fodboldtrænere fra Argentina
Personer fra Buenos Aires
Mårslet skole

Mårslet skole er en offentlig folkeskole der ligger på Testrupvej 4 i Mårslet.
Den ældste nuværende skolebygning blev indviet 28. april 1931 med plads til fem klasser. 
Skolen er blevet udbygget fire gange: 1966/1967,1970,1977/1978 og 2010.
Ved skolens 50-års jubilæum i 1981 var den vokset til 32 klasser og 633 elever.
Skolen er delt op i fire "huse" A, B, C og D. I dag har man 880 elever på skolen.

Eksterne henvisninger
Skolens historie 

Folkeskoler i Aarhus Kommune
Etableret i 1931
Silvio Marzolini

Silvio Marzolini (født 4. oktober 1940 i Buenos Aires, Argentina, død 17. juli 2020) var en argentinsk fodboldspiller og -træner, der som venstre back på Argentinas landshold deltog ved to VM-slutrunder (1962 og 1966). I alt nåede han at spille 28 kampe og score ét mål for landsholdet.

Marzolini spillede på klubplan i hjemlandet hos Ferro Carril Oeste og Boca Juniors. Længst tid tilbragte han hos Boca, hvor han var tilknyttet i 12 sæsoner, og var med til at vinde fem argentinske mesterskaber.

Efter sit karrierestop fungerede han også som træner, både for sin gamle klub Boca, og for All Boys.

Referencer

Eksterne henvisninger 

Fodboldspillere fra Argentina
Fodboldspillere fra Boca Juniors
Fodboldtrænere fra Club Atlético Boca Juniors
Fodboldtrænere fra Argentina
Personer fra Buenos Aires
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Luis Medina Cantalejo

Luis Medina Cantalejo (født 1. marts 1964) er en spansk fodbolddommer. Han er en af det få dommere der har dømt en kamp mellem FC Barcelona og Real Madrid.

I 2006 dømte Cantalejo i VM 2006, og hans første kamp var mellem  og . Han var den 4. dommer under finalen i det samme mesterskab.

Han har også dømt . Det var i fodboldkampen mod  i kvalificeringen til VM 2006.

Karriere

Kampe i VM 2006 som hoveddommer 
   –   (kvartfinale)
   –   (ottendedelsfinale)
   –   (gruppespil)
   –   (gruppespil)

Fodbolddommere fra Spanien
Dommere i VM i fodbold 2006
Dassault Aviation

Dassault Aviation er en fransk flyfabrikant, der producerer såvel civile som miltære fly. Selskabet er et datterselskab til Groupe Dassault.

Selskabet er oprettet i 1930 af Marcel Bloch som Société des Avions Marcel Bloch eller MB. Efter 2. verdenskrig ændrede Marcel Bloch sit navn til Marcel Dassault, og firmanavnet blev herefter ændret til Avions Marcel Dassault. I 1971 overtog Dassault Breguet og skabte hermed Avions Marcel Dassault-Breguet Aviation (AMD-BA). I 1990 ændrede firmaet navn til Dassault Aviation.

Produkter under navnet Dassault

Militærfly 

 MD 315 Flamant, 1947
 MD 450 Ouragan, 1951
 MD 452 Mystère II, 1952
 MD 453 Mystère III, 1952 (natjagerudgave af MD-452)
 MD 454 Mystère IV, 1952
 MD 550 Mirage, 1955
 Super Mystère
 Super Mystère B1, 1955
 Super Mystère B2, 1956
 Mirage III, 1956,
 Balzac, 1962 / Mirage IIIV (1965 – 1966) Eksperimentalfly
 Étendard II, 1956
 Étendard IV, 1956
 MD 410 Spirale, 1960 Ikke realiseret projekt
 Mirage IV (strategisk bombefly), 1960
 Atlantique (ATL 1, oprindeligt et Breguet produkt), 1965
 Mirage F1, 1966
 Mirage 5, 1967
 Mirage G, 1967
 Milan, 1968
 Mirage G-4/G-8, 1971
 Alpha Jet, 1973
 Jaguar (50/50 joint venture med BAC) startet af Breguet, 1973
 Super Étendard, 1974
 Falcon Guardian 01, 1977
 Mirage 2000, 1978
 Mirage 2000N/2000D, 1986
 Mirage 4000, 1979
 Mirage 50, 1979
 Falcon Guardian, 1981
 Atlantique 2 (ATL 2), 1982
 Mirage III NG, 1982
 Rafale, 1986
 nEUROn, forventet i 2011

Civile fly 

 Falcon (Mystere) 20F-5

 Falcon familien
 Falcon 10 (Falcon 100)
 Falcon 20 (Falcon 200)
 Falcon 30
 Falcon 50
 Falcon 900
 Falcon 2000
 Falcon 7X (oprindeligt Falcon FNX)

 M.D.320 Hirondelle
 Mercure
 Communauté

Under navnet Marcel Bloch

Militærfly 

 Hélice Eclair, 1916
 SEA IV, 1918
 MB 80-81, 1932
 MB 200, 1933
 MB 210, 1934
 MB 120, 1933
 MB 130, 1935
 MB 211, 1935
 MB 131, 1936
 MB 150-157, 1937
 MB 170, 1938
 MB 500, 1938
 MB 174, 1939
 MB 135, 1939
 MB 480, 1939
 MB 134, 1939
 MB 175, 1939
 MB 700, 1940
 MB 161, 1939
 MB 162, 1940
 MB 800, 1941

Civile fly 
 MB 60/61,1930
 MB.80 og MB.81, 1932
 MB 90/92, 1932
 MB 120, 1932
 MB 300, 1935
 MB 220, 1936
 MB 161, 1937

Eksterne henvisninger 

 Dassaults hjemmeside  

Flyproducenter fra Frankrig
Selskaber noteret på Euronext exchanges
Aviation
José Omar Pastoriza

José Omar Pastoriza (født 23. maj 1942, død 2. august 2004) var en argentinsk fodboldspiller og -træner. Hans plads på banen var som midtbanespiller. Han var på klubplan tilknyttet de hjemlige hold Racing Club og Independiente og spillede desuden tre år i Frankrig hos AS Monaco. Han blev i 1971 kåret til Årets fodboldspiller i Argentina.

Pastoriza spillede for Argentinas landshold 18 kampe i årene mellem 1966 og 1972. Han repræsenterede blandt andet sit land ved VM i 1966 i England.

Efter sit karrierestop arbejdede Pastoriza desuden som træner. Han var i adskillige omgange ansvarshavende i sin gamle klub Independiente, og stod også i spidsen for blandt andet Boca Juniors, spanske Atlético Madrid og Venezuelas landshold.

Referencer

Eksterne henvisninger 

Fodboldspillere fra Argentina
Fodboldspillere fra Racing Club de Avellaneda
Fodboldspillere fra Independiente
Fodboldspillere fra AS Monaco FC
Fodboldtrænere fra Argentina
Fodboldtrænere fra Club Atlético Boca Juniors
Fodboldtrænere fra Atlético Madrid
Personer fra Rosario
Deltagere ved verdensmesterskabet i fodbold 1966
Dansk Universitetspædagogisk Netværk

Dansk Universitetspædagogisk Netværk (DUN) startede i 1994 som et netværk blandt universitetsfolk, og har siden da været et centralt omdrejningspunkt for udviklingen af universitetspædagogik i Danmark.

DUN er i dag et nationalt netværk med medlemskab af samtlige danske universiteter, omkring 1500 medlemmer, en årlig universitetspædagogisk konference og et universitetspædagogisk tidsskrift, Dansk Universitetspædagogisk Tidsskrift med to årlige udgivelser.

Henvisninger

Eksterne henvisninger 
 Hjemmeside for netværket

Ngo'er
Etableret i 1994
Rafael Albrecht

José Rafael Albrecht (født 23. august 1941 i Tucumán, Argentina, død 3. maj 2021) var en argentinsk fodboldspiller, der som forsvarer på Argentinas landshold deltog ved to VM-slutrunder (1962 og 1966). I alt nåede han at spille 39 kampe og score tre mål for landsholdet.

Albrecht startede sin klubkarriere i hjemlandet hos Estudiantes, og tilbragte efterfølgende syv år hos San Lorenzo. I 1970 skiftede han til mexicansk fodbold, hvor han var tilknyttet først Club León og efterfølgende Atlas. Med San Lorenzo vandt han i 1968 et argentinsk mesterskab.

Referencer

Eksterne henvisninger 
 

 

Fodboldspillere fra Argentina
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Estudiantes de La Plata
Fodboldspillere fra San Lorenzo de Almagro
Dødsfald relateret til Covid-19
Stresa-Alpino-Mottarone Svævebane

Stresa-Alpino-Mottarone Svævebane er en svævebane i regionen Piemonte i Italien. Banen forbinder bjergtoppen Mottarone (1.491 m.o.h.) med byen Stresa ved Lago Maggiore. Banens italienske navn er Funivia Stresa-Alpino-Mottarone.

Banens forløb 
Svævebanen består af to etaper, som fungerer uafhængigt af hinanden:
 1. etape – den nederste – går fra feriebyen Stresa til bjergstationen Alpino, hvor der findes en lille restaurant og en alpin botanisk have med over 500 forskellige planter. Herfra er det muligt at gå resten af vejen til toppen.
 2. etape – den øverste – forbinder Alpino med bjergets top, hvor der tæt på ligger et højfjeldshotel. Fra Mottarone er der en fantastisk 360° udsigt med flotte kig over bl.a. Lago Maggiore og helt over til Alperne med bl.a. Monte Rosa.

Svævebanen, 1. etape 
Banen afgår fra havnen i Stresa, i umiddelbar nærhed af turbådene til Borromeiske Øer. Ved havnestationen findes kiosker og restaurantbygning med diverse faciliteter. Banestrækningen er en traditionel svævebane (lukkede gondoler). Ved Alpino (1.385 m.o.h.) er der fem minutters gang til 2. etape af svævebanen.

Specifikationer 1. etape 
 Vogntype: Lukkede gondoler
 Byggeår: 1970
 Nederste station: Havnen i Stresa
 Øverste station: Nær botaniske have i Alpina
 Turens varighed: 20 minutter
 Turens længde: 2.351 meter
 Højdeforskel fra nederst til øverst: 598 meter

Den 23. maj 2021, kort efter kl. 12, styrtede en af gondolerne til jorden ca. 100 meter fra topstationen, hvilket medførte 14 dødsfald og 1 kvæstet blandt de 15 passagerer.

Svævebanen, 2. etape 
Det øverste forløb af Stresa-Alpino-Mottarone Svævebane starter ved Alpino bjergstation, hvorfra resten af turen foregår i åben stolelift (skilift), der bringer publikum det sidste stykke mod toppen af Mottarone.

Specifikationer 2. etape 
 Vogntype: Åbne stolelifte
 Byggeår: 1970
 Nederste station: Nær botaniske have i Alpina
 Øverste station: Toppen af Mottarone
 Turens varighed: 20 minutter
 Turens længde: 3.020 meter
 Højdeforskel fra nederst til øverst: 582 meter

Referencer

Links 
 Svævebanens hjemmeside  – på engelsk
 Turistbureauets omtale af svævebanen – på engelsk
 Banens 1. etape på Lift-World
 Banens 2. etape på Lift-World

Lago Maggiore
Svævebaner
Piemonte
Markus Merk

Markus Merk (født 15. marts 1962 i Kaiserslautern, Tyskland) er en tysk fodbolddommer.

Karriere 
Han har dømt 288 kampe i 1. Fußball-Bundesliga siden han dømte sin første kamp i 1988/1989. Til sammen har han dømt 32 kampe i UEFA Champions League siden 2001/2002 og to EM-slutspil, i 2000 og 2004. Merk har desuden dømt i VM i 2002 og på hjemmebane i 2006.

Højdepunkterne i hans karriere var Champions League-finalen mellem AC Milan og Juventus i 2003 og EM 2004 mellem  og  i Portugal.

I august 2006 tog Merk en pause fra fodbold fordi at han var skuffet over ikke at kunne dømme i VM slutrunden. Han kom hurtigt tilbage og dømmer stadigvæk.

Merk dømte den første landskamp for England på det nye Wembley Stadium 1. juni 2007 mellem  og .
Hans sidste internationale kamp var EM-kvalifikationskampen mellem  og  i november 2007.

VM 2002 
   –   (gruppespil)
   –   (ottendedelsfinale)

VM 2006 
   –   (gruppespil)
   –   (gruppespil)
   –   (gruppespil)

EM 2000 
   –   (gruppespil)
   –   (gruppespil)
   –   (semifinale)

EM 2004 
   –   (gruppespil)
   –   (gruppespil)
   –   (finale)

Se også 
Liste over dommere der har dømt EM finalen
Liste over fodbolddommere der har dømt Champions League-finalen

Fodbolddommere fra Tyskland
Personer fra Rheinland-Pfalz
Europamesterskabet i fodbold 2004
Dommere i VM i fodbold 2002
Dommere i VM i fodbold 2006
Dommere i UEFA Champions League
Palle Bo

Palle Bo (født 12. november 1964) er en dansk radiomand, der havde sin radiodebut i 1985.

I den brede offentlighed er han mest kendt som manden bag TelefonJokes med Palle Bo, der fra 2001-2003 kørte som et syndikeret radioindslag på en række lokale stationer og herefter på DR P3. I efteråret 2009 blev det taget op igen af Fodbold for fan' på TV3+.

Han var medstifter af Radio ABC Gruppen i 1990, hvor han også var studievært indtil 1995 og salgschef indtil 1999. Herefter var han projektleder hos Serious Radio Business, København og Radiochef for NORDJYSKE Medier.
I dag driver han produktions- og konsulentvirksomheden Radioguru, hvor han udvikler radiokampagner, afvikler kurser for radiostationer og er foredragsholder om radioreklame og kreativitet.

Palle Bo og Radioguru vandt en Prix Radio Award i 2010 for Årets Bedste Regionale Radiospot. I 2011 vandt han den samme pris igen. og desuden også prisen for Årets Bedste Landsdækkende Radiospot (for TV 2 Danmark). Dette radiospot var også nomineret til en Cannes Lion 2011  og vandt Bronze ved Creative Circle Awards 2012. Igen i både 2013 og 2015 vandt Radioguru og Palle Bo Prix Radio Award for Årets Bedste Radiospot.

I juli 2016 valgte Palle Bo at sælge de fleste af sine ejendele og rejse jorden rundt på ubestemt tid. Det er hans plan, at besøge alle 193 FN Nationer, samtidig med at han fortsat driver Radioguru som digital nomade. Den første del af rejsen dokumenterede han i et radioprogram på DR P1 kaldet Palle Alene Rundt i Verden. Han dokumenterer fortsat hele sin rejse i Radiovagabond." podcast på dansk og sin engelsksprogede podcast "The Radio Vagabond""

Referencer 

Radioværter fra Danmark
Marijo Strahonja

Marijo Strahonja (født 21. august 1975) er en kroatisk fodbolddommer. Han har dømt internationalt under det internationale fodboldforbund FIFA siden 2006, hvor han er placeret i den europæiske dommergruppe.

Ved siden af den aktive dommerkarriere arbejder Strahonja som idrætslærer.

Han var blandt dommerne ved U21 EM 2011 i Danmark, hvor han dømte to kampe.

Kampe med danske hold 
 Den 15. oktober 2007: Kvalifikation til EM 2008 for U19 landshold: Danmark – Tyrkiet 0-0.
 13. august 2008: Kvalifikation til Champions League: AaB – Kaunas 2-0.
 Den 5. august 2010: Kvalifikation til Europa League: Sporting Lissabon – FC Nordsjælland 2-1.
 Den 7. oktober 2011: Kvalifikation til EM 2012:  –  1-4.
 Den 21. august 2012: Kvalifikation til Champions League: FC København – Lille 1-0.

Referencer 

Kampoversigt 

Fodbolddommere fra Kroatien
Alfredo Rojas

Alfredo Hugo Rojas Delinge (født 20. februar 1937 i Buenos Aires, Argentina, død 16. juni 2023) var en argentinsk fodboldspiller (angriber). Han spillede primært i hjemlandet hos Gimnasia de La Plata og Boca Juniors, med kortere ophold hos både Lanús og River Plate. Derudover var han i tre sæsoner udlandsprofessionel i Spanien, hvor han var tilknyttet Celta Vigo og Real Betis. Med Boca Juniors vandt han i 1965 et argentinsk mesterskab.

Rojas spillede mellem 1958 og 1966 15 kampe for argentinas landshold. Han deltog ved både VM i 1958 i Sverige og VM i 1966 i England.

Referencer

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 1958
Deltagere ved verdensmesterskabet i fodbold 1966
Fodboldspillere fra Club Atlético Lanús
Fodboldspillere fra Celta de Vigo
Fodboldspillere fra Real Betis
Fodboldspillere fra Club Atlético River Plate
Fodboldspillere fra Boca Juniors